CELEX: 62009FA0105
Language: da
Date: 2011-04-13 00:00:00
Title: Sag F-105/09: Personalerettens dom (Tredje Afdeling) af 13. april 2011 — Scheefer mod Parlamentet (Personalesag — midlertidigt ansat — forlængelse af en tidsbegrænset kontrakt — konvertering af den tidsbegrænsede kontrakt til en kontrakt på ubestemt tid — artikel 8, første afsnit, ansættelsesvilkårene for de øvrige ansatte)

27.8.2011   
            
            
               DA
            
            
               Den Europæiske Unions Tidende
            
            
               C 252/51
            
         Personalerettens dom (Tredje Afdeling) af 13. april 2011 — Scheefer mod Parlamentet
   (Sag F-105/09) (1)
   
   (Personalesag - midlertidigt ansat - forlængelse af en tidsbegrænset kontrakt - konvertering af den tidsbegrænsede kontrakt til en kontrakt på ubestemt tid - artikel 8, første afsnit, ansættelsesvilkårene for de øvrige ansatte)
   2011/C 252/110
   Processprog: fransk
   
      Parter
   
   
      Sagsøger: Séverine Scheefer (Luxembourg, Luxembourg) (ved advokaterne R. Adam og P. Ketter)
   
      Sagsøgt: Europa-Parlamentet (først ved R. Ignătescu og L. Chrétien, derefter ved R. Ignătescu og S. Alves, som befuldmægtigede)
   
      Sagens genstand
   
   Påstand om annullation af Europa-Parlamentets afgørelser om afslag på at konvertere sagsøgerens ansættelseskontrakt som midlertidigt ansat til en kontrakt på ubestemt tid i henhold til artikel 8, stk. 1, i ansættelsesvilkårene for de øvrige ansatte, samt påstand om erstatning for den skade, sagsøgeren har lidt
   
      Konklusion
   
   
               1)
            
            
               Afgørelsen indeholdt i skrivelsen af 12. februar 2009, hvorved Europa-Parlamentets generalsekretær meddelte Séverine Scheefer dels at det ikke havde været muligt at finde en juridisk acceptabel løsning, som gjorde det muligt for hende at fortsætte sin ansættelse ved lægepraksis’en i Luxembourg (Luxembourg), dels at hendes kontrakt som midlertidigt ansat udløb den 31. marts 2009, annulleres.
            
         
               2)
            
            
               Europa-Parlamentet tilpligtes at betale Séverine Scheefer differencen mellem, på den ene side, det vederlag, som hun kunne have oppebåret, hvis hun var forblevet ansat i Europa-Parlamentet, og, på den anden side, den løn, de honorarer, den arbejdsløshedsunderstøtttelse og alle øvrige godtgørelser, som hun rent faktisk har modtaget siden den 1. april 2009 i stedet for det vederlag, hun oppebar som midlertidig ansat.
            
         
               3)
            
            
               I øvrigt frifindes Europa-Parlamentet.
            
         
               4)
            
            
               Europa-Parlamentet bærer sine egne omkostninger og betaler Séverine Scheefers omkostninger.
            
         
      (1)  EUT C 37 af 13.2.2010, s. 52.